***Kodenavn Mercury*** (originaltittel: *Mercury Rising*) er en amerikansk actionthriller fra 1998 med Bruce Willis i hovedrollen. Andre sentrale roller spilles av Alec Baldwin og Miko Hughes. Regi er ved Harold Becker. Manus er basert på Ryne Douglas Pearsons relativt ukjente roman *Simple Simon: A Thriller*, fra 1996.

Filmen ble relativt dårlig mottatt av kritikerne og ble en moderat publikumssukses.

Bruce Willis ble tildelt en Razzie Award i klassen verste hovedrolle, mens Miko Hughes ble tildelt en Young Artist Award.

Handling
--------

FBI agenten Art Jeffries (Bruce Willis) er på randen av nervøst sammenbrudd. Etter at en undercover-aksjon gikk galt, fikk han skylden og har nå blitt satt til å gjøre rutinearbeid. Han ble lurt og bedratt av det føderale byrået som han hadde ofret sitt liv til. Så får i oppdraget å etterforske forsvinningen av en liten autistisk gutt, hvis foreldre er blitt myrdet. Gutten er i livsfare etter å ha knekket en topp-hemelig krypteringskode. Programsjefen Nick Kudrow (Alec Baldwin) beordrer "sikkerhetstrusselen" fjernet, men han har glemt å regne med at Jeffries er involvert. Når farlige snikmordere er på sporet av Jeffries og Simon, oppdager Jeffries fort at han ikke kan stole på noen.

Om filmen
---------

Anmelderne
Filmen ble relativt dårlig mottatt av anmelderne, noe som gjenspeiles i at den bare har fått 17% på Rotten Tomatoes (2011). Den amerikanske filmanmelderen Roger Ebert gav den 2 av 4 stjerner.

Dagbladets anmelder gav den terningkast to og skrev: «Feilen med «Kodenavn Mercury» er at den til tross for skyting, action og kaskader av knust glass mangler energi og sprut i tillegg til all troverdighet». VG og Aftenposten gav den terningkast tre.

Publikum
Filmen innbrakte $93,1 millioner på verdensbasis, hvorav $32,9 millioner i USA. Den havnet på en 41.-plass over de mest innbringende filmene på verdensbasis i 1998 og på 61.-plass i USA. Produksjonskostnadene er estimert til $60 millioner.

Rollebesetning
--------------

* Bruce Willis : Art Jeffries
* Alec Baldwin : Lt. Col. Nicholas Kudrow
* Miko Hughes : Simon Lynch
* Chi McBride : FBI-Agent Thomas „Bizzi" Jordan
* Kim Dickens : Stacey Siebring
* Robert Stanton : Dean Crandell
* Bodhi Elfman : Leo Pedranski
* Carrie Preston : Emily Lang
* Lindsey Ginter : Peter Burrell
* Peter Stormare : Stayes
* Kevin Conway : FBI-sjef Joe Lomax
* John Carroll Lynch : Martin Lynch
* Kelley Hazen : Jenny Lynch

Referanser
----------

1. ↑  IMDb awards
2. ↑  Rotten Tomatoes
3. ↑  «Ebert, Roger». Arkivert fra originalen 12. oktober 2012. Besøkt 19. desember 2011.
4. ↑  Dagbladet – Bruce(r) med barn (15.05.1998)
5. ↑  Filmfront
6. ↑  Boxofficemojo
7. ↑  IMDb business

Eksterne lenker
---------------

* (en) *Kodenavn Mercury* på Internet Movie Database Rediger på Wikidata

* (no) *Kodenavn Mercury* hos Filmfront Rediger på Wikidata

* (sv) *Kodenavn Mercury* i Svensk Filmdatabas Rediger på Wikidata

* (da) *Kodenavn Mercury* i Danmark Nationale Filminstitut Rediger på Wikidata

* (en) *Kodenavn Mercury* på AllMovie Rediger på Wikidata

* (fr) *Kodenavn Mercury* på Allociné Rediger på Wikidata

* (nl) *Kodenavn Mercury* på MovieMeter Rediger på Wikidata

* (en) *Kodenavn Mercury* på Turner Classic Movies Rediger på Wikidata

* (en) *Kodenavn Mercury* på American Film Institute Rediger på Wikidata

* (en) *Kodenavn Mercury* på Rotten Tomatoes Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | MusicBrainz
 |